Moskva shahridagi Xalqaro Musiqa Uyida Sevara Nazarxonning konserti bo‘lib o‘tadi

2015-yilning 7-noyabr kuni Moskva shahridagi Xalqaro Musiqa Uyida Sevara Nazarxonning yakkaxon konsert dasturi bo‘lib o‘tadi, deya xabar bermoqda qo‘shiqchining rasmiy sayti.

Etnik va ruhiy ta’sirchanlikni ifodalovchi takrorlanmas pop-musiqa, yuqori vokal madaniyat va ajoyib ovoz uyg‘unligi – Sevaraning bugungi kundagi ijodini aynan shunday ta’riflash mumkin.
Butun dunyo bo‘yicha etnik musiqa muxlislari Sevarani anchadan buyon taniydi va yaxshi ko‘radi. Uning uchun musiqa kishilarni bir-biri bilan bog‘lovchi vositadir. U musiqa orqali dunyo go‘zalliklarini ochib beradi, konsert zalida o‘tirgan holda sayyora bo‘ylab sayohat qilish, musiqaning har bir notasi orqali hayot haqida yana bir yangi narsani bilib olish imkonini beradi.